Վկայակոչելով «Պիզնես Արմէնիա»-ի հանրային կապերու խումբը՝ Armenpress.am-ը կը հաղորդէ, թէ Սեպտեմբեր 6-15 Հայաստանը միասնական տաղաւարով կը մասնակցի Դամասկոսի 60-րդ միջազգային ցուցահանդէսին։ Հայկական տաղաւարին մէջ ներկայացուած են մեքենաշինութեան, շինանիւթերու արտադրութեան, դեղագործութեան, սննդարդիւնաբերութեան ոլորտներու 33 ընկերութիւններու արտադրանքի նմուշներ ու գրացուցակներ։